मंत्रालयिक कर्मचारियों ने तहसीलदार को सौंपा ज्ञापन
शिवगंज | पंचायतीराजमंत्रालयिक कर्मचारी वेलफेयर समिति ब्लॉक शाखा शिवगंज के कर्मचारियों ने 11 सूत्री मांगों को लेकर तहसीलदार वेनाराम लोगेंसा को मुख्यमंत्री वसुंधराराजे सिंधिया के नाम का ज्ञापन दिया। मंत्रालयिक कर्मचारी वेलफेयर समिति के ब्लॉक अध्यक्ष विक्रमसिंह राव के नेतृत्व में दिए ज्ञापन में कैडर स्ट्रेंथ का रिव्यू, जॉबचार्ट का पुनरीक्षण कराने, लिपिक ग्रेड द्वितीय की शैक्षिक योग्यता में वृद्धि, ग्राम पंचायतों में पदस्थापित कनिष्ठ लिपिकों का स्थायीकरण, वेतन एरिया का भुगतान विशेष वेतन, अति प्रभार भत्ते का भुगतान कराने, कनिष्ठ लिपिक भर्ती 2013 के विज्ञापित सभी पदों पर भर्ती पूर्ण कराने, कनिष्ठ लिपिक भर्ती में कई एकल महिलाएं, विधवाएं, परित्यक्ताएं विकलांग अभ्यर्थियों की नियुक्ति दूरस्थ जिलों में हुई है, इसके दृष्टिगत कनिष्ठ लिपिकों के गृह जिलों में स्थानांतरण के लिए नियमों में संशोधन कराने, राज्य स्तर पर वरिष्ठता का संधारण, पंचायतीराज संस्थाओं में मृतक आश्रित अनुकंपात्मक नियुक्ति नियमों के तहत दिलाने, विकास अधिकारी के पद में मंत्रालयिक कर्मचारियों का 25 फीसदी आरक्षण कराने, पंचायतीराज के भवन परिसर में संगठन को दो कमरे कार्यालय के लिए उपलब्ध कराने समेत 11 मांग की गई है। इस मौके मंत्रालयिक कर्मचारी लाबूराम चौधरी, विकास कुमार, प्रभुनाथ राठौड़, कन्हैयालाल, अमरसिंह, ललित कुमार प्रजापत, हितेश कुमार ओझा, शबाना बेहलीम, हनवंतसिंह, अर्जुन मीणा हेमंत कुमार मौजूद थे।
hin_Deva hin_Deva